300 



vise Forældrene sig dog aldrig, ja de udstøde ikke engang en 

 Klagelyd. 



Hen paa Vinteren, naar Snee og Kulde tvinge dem, 

 samles de familie- eller flokkeviis i store Skarer og drage 

 sydpaa, hvor mere Næring er at finde, og komme saa- 

 ledes ogsaa i strenge Vintre til os. I Aaret 1858 ankom 

 Sidensvandsen saaledes til Omegnen af Kjøbenhavn i stort 

 Antal i Slutningen af December; 1859 i Slutningen af 

 November; 1860 ankom enkelte midt i November og 

 store Skarer i Slutningen af December. Deres Flugt er 

 rask, da Vingerne ere lange og spidse, og de beskrive 

 store Buer i Luften ; øine de et Rønnebærtræ eller en 

 Tjørn med dens røde Bær, styrter hele Flokken uden 

 Betænkning med sin sædvanlige Kviddren ned og giver 

 sig strax ifærd med at æde ; da deres Fordøielse gaaer 

 meget hurtigt og ufuldstændigt for sig, ere de nødte til 

 at tage megen Føde til sig, ja man seer endogsaa under- 

 tiden, at de i knappe Tider, efterat have gjort reentBord 

 i Træet, søge ned paa Jorden og fortære deres egne halv 

 fordøiede Excrementer. Saa smuk Fuglen derfor end er, og 

 saa let den er at fange, idet den uden Betænkning gaaer 

 i Doner og paa Liimpinde, og saa let den er at holde i 

 Buur, idet den æder næsten Alt, hvad man giver den, 

 saa ureenlig er den i Fangenskab, og den taber der aldeles 

 den Skjønhed og Friskhed, som den har i den frie Natur. 

 I sit Hjem skal den om Sommeren leve af Insecter, 

 som den paa samme Maade som Fluesnapperne fanger i 

 Luften fra Toppen af et Træ, til hvilken Levemaade dens 

 brede Næb ogsaa synes skikket. 



Sidensvandsen er meget godmodig og fredelig og færdes 

 ogsaa sammen med andre Fugle; jeg har saaledes truffet en 

 enkelt i et Selskab af Dompapper, som den fulgte og lod til at 



